Diari Oficial de la Generalitat Valenciana


Sumari del DOGV 5565, del 27-07-2007 (2007/9805)

RESOLUCIÓ de 19 de juliol de 2007, del Rectorat de la Universitat Jaume I, per la qual es convoquen proves per a la selecció, pel sistema abreujat, d'un oficial de laboratori, com a funcionari/a interí/na.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5565

Data del DOGV
:   27-07-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/9805


Data del document
:   19-07-2007

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * professió tècnica
    * concurs administratiu

RESOLUCIÓ de 19 de juliol de 2007, del Rectorat de la Universitat Jaume I, per la qual es convoquen proves per a la selecció, pel sistema abreujat, d'un oficial de laboratori, com a funcionari/a interí/na. [2007/9805]  
Vacant el lloc de treball número 10881, Oficial de laboratori, adscrit al Departament d'Enginyeria Mecànica i Construcció de la Universitat Jaume I, classificat C18E017, torn de vesprada, dotat pressupostàriament i inclòs en la relació de llocs de treball del personal d'administració i serveis d'aquesta universitat, i sent precisa la seua cobertura, aquest rectorat, d'acord amb el que disposa l'article 5 del Text Refós de la Llei de la Funció Pública Valenciana i fent ús de les facultats que li confereix la legislació vigent, convoca aquestes proves d'acord amb les següents bases:  
Primera. Requisits dels aspirants  
Ser espanyol o nacional d'un estat membre de la Unió Europea o nacional d'aquells estats, als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida al Tractat Constitutiu de la Comunitat Europea.  
També podran participar el cònjuge, i descendents del cònjuge, dels espanyols i dels nacionals d'altres estats membres de la Unió Europea, sempre que no estiguen separats de dret, menors de 21 anys o majors d'aquesta edat vivint al seu càrrec.  
Tenir fets els 16 anys.  
Estar en possessió del títol de Batxiller, Formació Professional de segon grau o equivalent. En el cas de titulacions obtingudes a l'estranger s'haurà d'estar en possessió de la credencial que acredite la seua homologació.  
Acreditació dels coneixements dels idiomes oficials de la Universitat Jaume I.  
En el cas del castellà, cal estar en possessió d'algun dels documents relacionats en l'annex IV o superar la prova específica que es realitzarà als aspirants que no posseïsquen nacionalitat espanyola, i anirà destinada a comprovar que posseeixen un nivell adequat de comprensió i expressió oral i escrita en aquesta llengua. El contingut de la prova d'acreditació de coneixements de castellà, seguint l'annex III del Reial decret 826/1998, de 20 de juliol, pel qual s'estableixen diplomes acreditatius del coneixement d'espanyol com a llengua estrangera (BOE número 181, de 29 de juliol), contindrà una part oral i una escrita.  
En el cas del valencià, cal acreditar coneixements de valencià de nivell mitjà amb algun dels documents relacionats en l'annex IV o superar la prova específica corresponent. Aquesta prova seguirà el programa d'aquest nivell establert per la Universitat Jaume I (http://sic.uji.es/serveis/slt/cursos/sltf113.html). D'acord amb el contingut d'aquest programa, s'elaborarà la prova corresponent, que contindrà una part oral i una part escrita.  
La realització d'ambdues proves correspon al Servei de Llengües i Terminologia de la Universitat Jaume I.   
No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
No haver sigut separat per mitjà d'expedient disciplinari del servei de qualsevol de les administracions públiques, ni trobar-se inhabilitat per a l'exercici de funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.  
Si en qualsevol moment posterior a l'aprovació de la llista de persones admeses/excloses, fins i tot una vegada finalitzat el procés selectiu, s'advertira inexactitud o falsedat en les sol·licituds o en la documentació aportada per les persones aspirants, es considerarà defecte irreparable i es resoldrà l'exclusió en el procediment.  
Segona. Presentació de les sol·licituds  
Les sol·licituds, emplenades d'acord amb el model que s'adjunta a l'annex I seran presentades al Registre General de la Universitat Jaume I o per qualsevol dels procediments establerts en l'article 38 de la Llei 30/1992, de 26 de novembre, en el termini de 20 dies naturals a partir del dia següent a la seua publicació en el Diari Oficial de la Comunitat Valenciana.  
En l'apartat Codi de la sol·licitud haurà de figurar el número 10950.  
Les instàncies presentades a les oficines de correus hauran de complir amb el procediment establit en l'article 205.3 del Reglament dels serveis de correus: Les instàncies es presentaran en sobre obert per tal que l'empleat/ada estampe el segell de dates en la part superior esquerra d'aquestes, i hi haurà de figurar amb claredat el nom de l'oficina i la data.  
A la sol·licitud cal afegir la següent documentació:  
a) Una fotocòpia del document nacional d'identitat.  
b) Una fotocòpia del document que acredite els coneixements dels idiomes oficials de la Universitat Jaume I, establits a la base primera d'aquesta convocatòria.  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seua nacionalitat.   
Tercera. Objecte i període  
L'objecte d'aquesta convocatòria és la cobertura temporal del lloc de treball número 10504 Oficial de Laboratori, classificat C18E017, com a funcionari interí en torn de vesprada. El seu cessament es produirà quan desapareguen les circumstàncies que van donar lloc al seu nomenament, es proveïsca per funcionari de carrera el lloc corresponent, per qualsevol dels procediments establerts en els articles 20 i 21 del text refós de la Llei de funció pública valenciana, o s'amortitze.  
Quart. Sistema de selecció  
Consistirà en una prova teoricopràctica, obligatòria i eliminatòria, sobre el temari que figura en l'annex II d'aquesta convocatòria.  
La prova es puntuarà de 0 a 10 punts, sent necessari obtindre un mínim de 5 punts per a superar-la.  
El resultat final d'aquest procés de selecció vindrà determinat per la puntuació obtinguda en la prova.  
Quinta. Tribunal qualificador  
L'estructura del tribunal de selecció és la que figura en l'annex III d'aquesta convocatòria.  
Els membres del tribunal hauran d'abstenir-se d'intervenir quan coincidisca en ells alguna circumstància de les previstes als articles 28 i 29 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.  
El president podrà sol·licitar als membres del Tribunal una declaració expressa de no trobar-se en cap de les circumstàncies previstes en els articles esmentats.  
El tribunal resoldrà tots els dubtes que puguen sorgir de l'aplicació d'aquestes normes, així com en allò que es puga produir dels casos no previstos.  
El procediment d'actuació del tribunal s'ajustarà en tot moment a allò que dispose la llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.  
Sisena. Llista d'admesos i realització de la prova  
Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així com la composició del tribunal de selecció encarregat de jutjar-lo.  
La data de realització de la prova eliminatòria s'anunciarà, amb una antelació mínima de 48 hores, al tauler d'anuncis de Recursos Humans i a la pàgina web de Recursos Humans al sic: http://www.uji.es/CA/serveis/rec-hum/  
Setena. Recursos  
Aquesta convocatòria, les seues bases i tots els actes administratius que se'n puguen derivar i de les actuacions del tribunal, podran ser impugnats pels interessats en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, l'administració, si escau, podrà revisar les resolucions del tribunal, d'acord amb l'esmentada norma.  
Castelló de la Plana, 19 de juliol de 2007.- El rector: Francisco Toledo Lobo.  
ANNEX I  
Instància  
DADES PERSONALS  
Primer cognom:   
Segon cognom:   
Nom:   
Data de naixement:   
DNI:   
Telèfon:   
Adreça i codi postal:   
Localitat/comarca o província:   
SOL·LICITE l'admissió en el procés selectiu per a cobrir, com a funcionari/ària interí/ina el lloc de treball . . ., convocat per la Resolució de data ?- de ???????- 2007.  
CODI   
DECLARE que són certes les dades consignades en aquesta i que reunisc les condicions exigides per a l'ingrés en la funció pública i les especialment assenyalades en aquesta convocatòria.   
La persona interessada,  
Castelló de la Plana, ??., de ??????????de ?-  
RECTORAT DE LA UNIVERSITAT JAUME I  
ANNEX II  
Temari  
1. Fonaments de mecànica de fluids  
- Propietats de fluids  
- Lubricació  
- Estàtica de fluids: càlcul de pressions en dipòsits i parets  
- Dinàmica de fluids: definicions bàsiques, càlcul de cabals i pressions en sistemes de fluids  
2. Conducció de fluids per canonades  
- Classificació de fluxos en canonades  
- Altures geomètriques, piezomètriques i totals  
- Càlcul de pèrdues localitzades i no localitzades  
- Càlcul de cabals i pressions en xarxes ramificades i mallades   
3. Components d'hidràulica  
- Vàlvules  
- Canonades  
- Unions de canonades  
- Reguladors de cabal i pressió  
4. Màquines hidràuliques  
- Classificació de màquines de fluids  
- Paràmetres i corbes característiques de bombes centrífugues  
- Associació de bombes centrífugues en sèrie i paral·lel  
- Anàlisi funcional de sistemes de bombament  
5. Compressors  
- Tipus de compressors: volumètrics, rotatius, turbocompressors  
- Paràmetres i corbes característiques de compressors  
- Conduccions d'aire a pressió i reguladors de cabal i pressió  
6. Mesura de flux, pressió i temperatura  
- Calibratge i errors de mesura  
- Mesura de cabals: tipus i característiques principals de cabalímetres  
- Mesura de pressions: tipus i característiques principals de manòmetres, baròmetres i transductors de pressió  
- Mesura de temperatura: tipus i característiques principals de sondes de temperatura  
7. Fonaments de termodinàmica  
- Principis bàsics de la termodinàmica  
- Transferència de calor per conducció, convecció i radiació  
- Intercanviadors de calor  
8. Fonaments d'informàtica  
- Entorn Windows a nivell d'usuari  
- Processador de textos i full de càlcul  
9. Disseny i fabricació assistida per ordinador (CAD/CAM)  
- Fonaments del procés de disseny assistit per ordinador  
- Delineació (CAD 2D) per ordinador  
10. Màquines i taller mecànic  
- Fonaments de màquina eina: torns, fresadores, centres de mecanitzat, etc.  
- Verificació de màquines  
- Fonaments de manteniment mecànic  
- Procediments de fabricació: mecanitzats, soldadura, modelatge, etc  
- Eines de taller manuals i motoritzades  
11. Mecanitzat  
- Processos fonamentals  
- Característiques de les eines de treball  
- Condicions de tall  
- Tornejat, fresatge, foradat, etc.  
12. Adquisició i tractament de senyal  
- Sistemes d'adquisició de dades: targetes digitalitzadores, programari d'adquisició  
- Principals mètodes de tractament de senyal: càlcul de freqüències, disseny de filtres, etc  
13. Fonaments bàsics d'electrònica  
- Circuits electrònics analògics i digitals  
- Disseny i construcció de circuits integrats  
- Anàlisi de sistemes electrònics  
ANNEX III  
Tribunal de selecció  
Tribunal titular  
President: El rector o persona en qui delegue.  
Tres vocals en representació de la Universitat Jaume I.  
Un representant de la Junta de Personal del PAS, a proposta d'aquest òrgan.  
Secretari: El cap del Servei de Recursos Humans o persona en qui delegue, que actuarà amb veu però sense vot.  
Tribunal suplent  
Mateixa estructura  
ANNEX IV  
1. Acreditació coneixements del castellà  
a. Titulació universitària expedida per una universitat espanyola.  
b. Títol de batxillerat (BUP) o batxillerat (LOGSE) expedit per l'Estat espanyol.  
c. Títol de tècnic especialista (FP2) expedit per l'Estat espanyol.  
d. Títol de graduat escolar expedit a l'Estat espanyol.  
e. Diploma Superior d'espanyol com a llengua estrangera o certificat d'aptitud en espanyol per a estrangers expedit per les escoles oficials d'idiomes.  
f. Graduat escolar.  
2. Acreditació coneixements del nivell mitjà de valencià  
a. Certificat nivell mitjà de coneixements de valencià expedit per la Universitat Jaume I o equivalent segons l'acord publicat a la següent adreça electrònica   
b. Acreditació d'haver cursat i aprovat valencià en tots els cursos de batxillerat unificat i polivalent.  
c. Acreditació d'haver cursat i aprovat valencià en tots els cursos de formació professional.  
d. Acreditació d'haver cursat i aprovat valencià en tots els cursos de batxillerat.  
e. Certificat d'haver superat la prova de valencià nivell mitjà en altres convocatòries per a la provisió de llocs de treball de la Universitat Jaume I.